Krateri Kaali

Krateri Kaali është një krater meteoriti në ishullin Saaremaa në Estoni. U formua rreth 4000 vjet më parë, megjithëse ka matje që tregojnë se është formuar në shekullin e 7 p.e.s. Formimi Krateri u formua nga përplasja e një meteoriti me shpejtësi 10–20 km/s me një masë nga 20-80 ton metrikë. Meteoriti u copëtua në copa më të vogla në lartësinë 5–10 km mbi tokën, ku copa më e madhe formoi kraterin me diametër 110 m dhe thellësi 22 m. Tetë kratere të tjerë më të vegjël u formuan si pasojë e kësaj përplasjeje. Pasojat Në kohën e përplasjes, vendi ishte i mbuluar nga pyjet dhe kishte pak popullsi njerëzore. Përplasja pati një energji prej 80 TJ (20 kilotonë tritol) që është e përafërt me shpërthimin në Hiroshima. Ky shpërthim dogji pyjet në një rreze prej 6 km. Mitologjia Krateri mbahej si vend i shenjtë, dhe konsiderohej si vendi ku "dielli shkoi për të pushuar". Referime [1]